

V priestoroch Obchodnej akadémie v Seredi sa v dňoch 9. a 10. marca 2016 žiaci stredných škôl z celého Slovenska zúčastnili 50. ročníka súťaže v spracovaní informácií na počítači(SIP).

Súťaž bola slávnostne otvorená 9. marca o 17.00 hodine v obradnej sále na Mestskom úrade v Seredi. Prítomní si pozreli  krátky kultúrny program a súťažiaci si prebrali certifikát o účasti na majstrovstvách.

Súťažilo sa v troch disciplínach:

* Písanie na PC - 10-minútový odpis textu na počítači

- do celoštátneho kola postúpilo 20 žiakov

- limit minimálne 345 úderov za minútu

* Úprava textu na počítači(UTX) - do celoštátneho kola postúpilo 12 žiakov

- minimálne 75 korektúr za 10 minút

* Profesionálne spracovanie textu (Wordprocessing) - do celoštátneho kola postúpilo 8 žiakov

- minimálne 50 bodov za úpravu textu

Našu školu reprezentovali tieto žiačky:

* v písaní na počítači – Denisa Harvilová, II. B trieda, ktorá sa súťaže zúčastnila prvýkrát a obsadila pekné 11 miesto.
* v úprave textu na počítači – Lívia Boguská, IV. B trieda, ktorá obsadila krásne 5. miesto.

Srdečne blahoželáme a ďakujeme za vzornú reprezentáciu školy.